CELEX: 22014D0160
Language: lt
Date: 1411603200000
Title: 2014 m. rugsėjo 25 d. EEE jungtinio komiteto sprendimas Nr. 160/2014, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2015/1228]

30.7.2015   
            
            
               LT
            
            
               Europos Sąjungos oficialusis leidinys
            
            
               L 202/1
            
         EEE JUNGTINIO KOMITETO SPRENDIMAS
   Nr. 160/2014
   2014 m. rugsėjo 25 d.
   kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2015/1228]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2014 m. vasario 13 d. Komisijos įgyvendinimo direktyva 2014/22/ES, kuria iš dalies keičiamos Tarybos direktyvos 2006/88/EB IV priedo nuostatos dėl infekcinės lašišų anemijos (ILA) (1);
            
         
               (2)
            
            
               į EEE susitarimą turi būti įtrauktas 2013 m. lapkričio 25 d. Komisijos sprendimas 2013/686/ES, kuriuo iš dalies keičiamas Sprendimas 2009/861/EB dėl pereinamojo laikotarpio priemonių pagal Europos Parlamento ir Tarybos reglamentą (EB) Nr. 853/2004, taikomų reikalavimų neatitinkančiam žaliam pienui tam tikrose Bulgarijos pieno perdirbimo įmonėse (2);
            
         
               (3)
            
            
               šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
            
         
               (4)
            
            
               todėl EEE susitarimo I priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo I priedo I skyrius iš dalies keičiamas taip:
   
               1.
            
            
               3.1 dalies 8a punktas (Tarybos direktyva 2006/88/EB), 4.1 dalies 5a punktas (Tarybos direktyva 2006/88/EB) ir 8.1 dalies 4a punktas (Tarybos direktyva 2006/88/EB) papildomi šia įtrauka:
               
                           „—
                        
                        
                           
                              32014 L 0022: 2014 m. vasario 13 d. Komisijos įgyvendinimo direktyva 2014/22/ES (OL L 44, 2014 2 14, p. 45).“
                        
                     
         
               2.
            
            
               6.1 dalies 17 punkto (Europos Parlamento ir Tarybos reglamentas (EB) Nr. 853/2004) antraštinės dalies „Taikomos šiuose aktuose numatytos pereinamojo laikotarpio priemonės“ antra įtrauka (Komisijos sprendimas 2009/861/EB) papildoma šia įtrauka:
               
                           „—
                        
                        
                           
                              32013 D 0686: 2013 m. lapkričio 25 d. Komisijos įgyvendinimo sprendimas 2013/686/ES (OL L 316, 2013 11 27, p. 50).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini Įgyvendinimo direktyvos 2014/22/ES ir Įgyvendinimo sprendimo 2013/686/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2014 m. rugsėjo 26 d., jei pateikti visi pranešimai pagal EEE susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. rugsėjo 25 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 44, 2014 2 14, p. 45.
   
      (2)  OL L 316, 2013 11 27, p. 50.
   
      (3)  Konstitucinių reikalavimų nenurodyta.